recursal/SuperWikiNEXT-32B huggingface dataset:
**Liivimaa uue talurahvaseaduse sisseseadmise komisjon** (saksa *Kommission zur Einführung der neuen Bauernverordnung in Livland*, vene Комиссия для введения нового положения о Лифляндских крестьянах; ka **Priiuse Kuulutamise Kohus**) oli 1819 Liivimaa kubermangus asutatud komisjon, mille eesmärk oli rakendada uut Liivimaa talurahvaseadust (vanem oli kehtestatud 1804).

Komisjon asus Riias. Komisjoni kuulusid esimees (Liivimaa kuberner), Liivimaa rüütelkonna resideeriv maanõunik, Liivimaa Kroonupalati nõunik, kolm delegaati Liivimaa rüütelkonnast ja üks Riia magistraadist, üks sekretär ja kantseleitöötajad.

Vaata ka
--------

* Eestimaa uue talurahvaseaduse sisseseadmise komisjon
* Liivimaa kubermangu talurahvaasjade komisjon

Viited
------

1. 1 2  Liivimaa uue talurahvaseaduse sisseseadmise komisjon Eesti Ajalooarhiivi fondiloendis (vaadatud 07.12.2016)

Välislingid
-----------

* Liivimaa uue talurahvaseaduse sisseseadmise komisjon Eesti Ajalooarhiivi fondiloendis
George Kennedy (1975)
**George Harris Kennedy, Jr.** (18. veebruar 1925 New York – 28. veebruar 2016 Middleton, Idaho) oli USA näitleja.

Kennedy pälvis 1967. aastal rolli eest filmis "Murdumatu Luke" ("Cool Hand Luke"; 1967) Oscari parima meeskõrvalosatäitja kategoorias. Tema tuntumad rollid olid veel filmides "Räpane tosin" ("The Dirty Dozen"; 1967), "Lennujaam" ("Airport"; 1970) ja filmisarjas "Palja relvaga" ("Naked Gun"). Kennedy mängis peaosa kahes Clint Eastwoodi filmis: "Thunderbolt and Lightfoot" (1974) ja "Eigeri mägi" ("The Eiger Sanction; 1975). Tema viimane filmiroll oli 2014. aastal Ed'i osa filmis "Õnnemängur" ("The Gambler"). Ta mängis kokku üle 200 filmis ja telesarjas.

Kennedyl on Hollywoodi kuulsuste alleel omanimeline täht.

Kennedy oli Teise maailmasõja veteran.

Isiklik elu
-----------

Kennedy oli harrastuslendur. Tal olid lennukid Cessna 210 ja Beechcraft Bonanza. 

Ta on neli korda abielus. Esimene abikaasa oli Dorothy Gillooly, kellega ta abiellus 1940ndatel. Teise abikaasa Norma Wurmaniga sündis tal kaks last. Wurmaniga abiellus ja lahutas ta kaks korda. Aastal 1978 abiellus Kennedy Joan McCarthyga, kellega nad adopteerisid neli last.

Surm
----

Kennedy suri 2016. aasta veebruaris 91-aastaselt Idaho osariigis Middletoni linna vanadekodus kopsuvähki.

Viited
------

1. ↑  Suri Oscari-võitja ja "Palja relvaga" täht George Kennedy, ERR.

Välislingid
-----------

* IMDb link puudub George Kennedy andmekogus IMDb (inglise)
Amitābha traditsioonilisel tiibeti thankal.
**Amitābha** (sanskriti keeles ‘mõõtmatu valgus’; tiibeti keeles *a mi tā bha*, *’od dpag med*; hiina keeles 阿彌陀佛 *amituofo*; jaapani keeles *amida butsu*), tuntud ka nime all Amitājus (sanskriti keeles *amitāyus* ‘mõõtmatu elu’) on mahajaana ja vadžrajaana mütoloogias buda ning samuti üks viiest dhjaanibudast.

Peamine Amitābhaga seotud kanooniline tekst on *Sukhāvatīvyūha-sūtra*, mille kohaselt olevat Amitābha olnud enne budaks saamist bodhisattva Dharmākara. Palju aegkondi tagasi andnud ta tõotuse luua täiuslik budaväli, kus kõik kannatavad olendid, kes usuvad Amitābhasse, võiksid sündida puhaste ja täiuslikena. Pärast budaks saamist lõigi Amitābha selle budavälja, mille nimeks sai *Sukhāvatī* ("Õnnemaa").

Teises Amitābhaga seotud tekstis, *Amitāyurdhyāna-sūtra*’s, kirjeldatakse 60 keskendumisviisi, mille abil on võimalik jõuda Amitābha budaväljale.

Amitābha kultus tekkis tõenäoliselt esimestel sajanditel Indias, millele viitavad mitmed varajased mahajaana suutrad, samuti Nāgārdžuna ja Asanga teosed ning Hiina rännumeeste teated. Hiljem levis Amitābha kultus eriti Jaapanis, kus teda tuntakse Amida nime all ja usutakse, et *nembutsu* pidev kordamine aitab sündida Õnnemaal.

Viie dhjaanibuda seas on Amitābha lootose perekonna pea. Dhjaanibudade mandalas asub ta läänes, on punast värvi, istub mõtluspoosis (sanskriti keeles *dhyānamudrā*) paabulinnutroonil, hoides käes almustekaussi. Tema pradžnja on Pāndaravāsinī ja teda esindab bodhisattva Avalokitešvara. Maailma ilmus ta Šākjamunina.

Amitābha kultuse vadžrajaana vorm on levinud Tiibetis ja teistes tiibeti budismi maades; tema maiseks kehastuseks peetakse pantšen-laamat.

Vaata ka
--------

* Jōdo-shinshū

 *Käesolevas artiklis on kasutatud "Ida mõtteloo leksikoni" materjale.*
**Jazgulami keel** ehk **jazgulaami keel** on pamiiri keelte põhjarühma ehk šugni-jazgulami alarühma keel, mida 1994. a kõneles umbes 4000 inimest Tadžikistanis (1990. a umbes 3000). Arv on umbmäärane, sest rahvaloendustel pole neid eraldi märgitud. Keele tarvitajad on usutunnistuselt ismailiidid.

Nimetused
---------

* jazgulami keeles - [*/yůzdomi zəvəg/*]
* tadžiki keeles - [/yazgulomi/]
* inglise keeles - Yazgulyam, Yazgulyami, Iazgulem, Yazgulam

Leviala
-------

Jazgulami keelt räägiti Tadžikistanis Jazgulami jõe ümbruses Mägi-Badahšanis. 1954 küüditati peaaegu kogu elanikkond Vahši oru puuvillakasvandustesse. Hiljem on mõned küüditatuist tulnud tagasi koju.

Murded
------

Pisierinevused on ülem- ja alamjooksu murde vahel.

Keeleoskus
----------

Emakeelt kõneleb 70%, laste seas 60%. Kirjakeelt pole. Emakeelest peavad lugu, kuid kirjakeeleks on tadžiki keel. (Jazgulami, šugni ja vahhi keele andmed on kahtlaselt sarnased ega pruugi olla tõesed.)

Keelt kasutatakse suulises asjaajamises, Vahši orus ainult kodus. Kirjakeeleks on tadžiki keel, kuigi hiljuti on jazgulami keele tarbeks lisamärkidega täiendatud ka kirillitsat ja selles on hakatud avaldama muuhulgas ajalehti.

Viited
------

1. ↑  Jazyki Rossijskoi Federatsii i sosednih gosudarstv. Tom III, Moskva: Nauka, 2005. lk 521–523.  (ISBN 5-02-011237-2)

Kirjandus
---------

* Margus Kolga, Igor Tõnurist, Lembit Vaba ja Jüri Viikberg "Vene impeeriumi rahvaste punane raamat" Nyman&Nyman LNT 1993

lk 149 "Jazgulamid"

Välislingid
-----------

* Jazgulami keel *Ethnologue.com* (inglise)
* Jazgulamid "Vene impeeriumi rahvaste punane raamat" (inglise)
**Weston James Earl McKennie** (sündinud 28. augustil 1998 Little Elmis Texases) on USA jalgpallur, kes mängib poolkaitsjana Inglismaa kõrgliigaklubis Leeds United ja USA jalgpallikoondises.

Aastatel 2009–2016 kuulus ta FC Dallase noorteakadeemiasse.

2016. aasta augustis liitus ta Saksamaa klubiga FC Schalke 04. Klubi põhimeeskonnas debüteeris ta 20. mail 2017 mängus FC Ingolstadt 04 vastu. Järgmisel hooajal sai ta klubi põhimeeskonnas oluliselt enam mänguaega. 6. oktoobril 2018 lõi ta mängus Fortuna Düsseldorfi vastu oma esimese värava Saksamaa kõrgliigas. Sama aasta 3. oktoobril lõi ta UEFA Meistrite Liiga alagrupimängus värava Moskva Lokomotivi vastu.

2020. aasta augustis läks ta Schalkest laenule Itaalia kõrgliigaklubisse Torino Juventus. Sellega sai ta Juventuse ajaloo esimeseks USA mängijaks. Esimese värava Itaalia kõrgliigas lõi ta sama aasta 5. detsembril mängus Torino vastu. 2021. aastal sõlmis ta Juventusega püsiva lepingu. 2023. aasta jaanuaris läks ta Juventusest hooaja lõpuni laenule Leeds Unitedi.

USA jalgpallikoondises tegi McKennie debüüdi 14. novembril 2017 sõprusmängus Portugali vastu ja lõi selles mängus ka värava. 2019. aastal saavutas ta USA koondisega CONCACAF Gold Cupil teise koha. McKennie lõi sel turniiril kaks väravat. 12. oktoobril 2019 tegi ta CONCACAF-i Rahvuste Liiga mängus Kuuba vastu kübaratriki kolmeteistkümne minutiga, mis oli USA koondise kiireim kübaratrikk.

2020. aastal valiti McKennie USA aasta meesjalgpalluriks.

Saavutused
----------

Juventus
* Coppa Italia: 2020–21
* Supercoppa Italiana: 2020

Viited
------

1. ↑  "Welcome Weston!". Juventus.com. Vaadatud 19.2.2021
2. ↑  "Weston McKennie scores record hat-trick as USA hammer seven past Cuba". The Guardian. Vaadatud 19.2.2021

Välislingid
-----------

 Weston McKennie – pildid, videod ja helifailid Wikimedia Commonsis
* Profiil Torino Juventuse kodulehel

| * v
* r
USA koondis  –  2022. aasta jalgpalli maailmameistrivõistlused |
| --- |
| 

* 1 Turner
* 2 Dest
* 3 Zimmerman
* 4 Adams (c)
* 5 Robinson
* 6 Musah
* 7 Reyna
* 8 McKennie
* 9 Ferreira
* 10 Pulisic
* 11 Aaronson
* 12 Horvath
* 13 Ream
* 14 De la Torre
* 15 Long
* 16 Morris
* 17 Roldan
* 18 Moore
* 19 Wright
* 20 Carter-Vickers
* 21 Weah
* 22 Yedlin
* 23 Acosta
* 24 Sargent
* 25 Johnson
* 26 Scally
* Treener: Berhalter

 | Ameerika Ühendriigid |
Lord Carlisle'i perekonnavapp
**George William Beaumont Howard** (sündinud 15. veebruaril 1949) on 13. Carlisle'i krahv, Inglise ja Šoti pärilike peeritiitlite kandja, estofiil. 

George Howard päris krahvitiitli 1994, kui suri tema isa Charles Howard. Ta on Norfolki hertsogi sugulane ning Greystocki ja Cliffordi parunitiitlite kaaspärija. Tema Šoti tiitel on *Lord Ruthven of Freeland*.

Ta teenis Briti armees ohvitserina ning läks erru majori auastmes. Ta on tuntud liberaal ning on kandideerinud korduvalt (ja edutult) Briti parlamenti liberaalide ja liberaaldemokraatide nimekirjas, viimati 2011. aastal.

Carlisle'i krahv on tegutsenud selle nimel, et püstitataks mälestustahvlid neile 112 Briti sõdurile, kes hukkusid Balti riikide iseseisvuse eest 1919. aastal. Mälestustahvlid on paigaldatud Portsmouthi katedraali 2005. aastal ja Tallinna 2010. aastal, Suurbritannia kuninganna Elisabeth II külaskäigu ajal.

Ta kommenteerib sageli Balti riikide teemasid Briti meedias ning on uurinud nende ajalugu, pikemat aega on ta elanud Tartus. Carlisle'i krahv on Briti-Eesti parlamendigrupi sekretär. 1998. aastal pälvis ta Maarjamaa risti 1. klassi teenetemärgi.

George Howardi krahvitiitli pärija on tema noorem vend Philip Charles Wentworth Howard (sündinud 1963).

Viited
------

1. ↑  www.thepeerage.com
2. ↑  www.parliament.uk
|  |  |
| --- | --- |
|  |  *See artikkel räägib Suurbritannia kuningast ja Hannoveri kuurvürstist; Tonga esimese kuninga kohta vaata: George Tupou I* |

---

**George I** (sünninimi: *Georg Ludwig*; 7. juuni (28. mai) 1660 – 22. juuni (11. juuni) 1727) oli Suurbritannia ja Iirimaa kuningas ning Hannoveri kuurvürst (*Georg I*).

George I sai Suurbritannia troonile pärast Stuartite dünastia protestantliku haru väljasuremist 1714. aastal. Tema trooniletõusuga loodi Hannoveri ja Suurbritannia personaalunioon, mis kestis 1837. aastani.

George I oli sakslane ega osanud inglise keelt, suhtles oma ministritega prantsuse või ladina keeles.

Abielu ja lapsed
----------------

1682. aastal abiellus George I oma nõo Sophie Dorotheaga.

* George Augustus (10. november (31. oktoober) 1683 – 25. oktoober 1760)
* Sophia Dorothea (26. märts (16. märts) 1687 – 28. juuni 1757), 1713–1740 Preisimaa kuninganna.


|  |  |  |
| --- | --- | --- |
| Eelnev:**Anne** | **Suurbritannia ja Iirimaa kuningas**1714–1727 | Järgnev:**George II** |
| Eelnev:**–** | **Hannoveri kuurvürst**1708–1727 |
|  |
| --- |
|  |
| Medalikohad |
| Taliolümpiamängud |
| **Kuld** | 2014 | jäähoki |
| Maailmameistrivõistlused |
| **Kuld** | 2015 | jäähoki |

**Mike Smith** (sündinud 22. märtsil 1982 Kingstonis Ontario provintsis) on Kanada jäähokimängija, kes mängib väravavahina NHL-i klubis Edmonton Oilers.

2001. aastal valis Dallas Stars ta NHL-i *draft* '​is 161. valikuna. Pärast mitut hooaega American Hockey League'is debüteeris ta NHL-is lõpuks Starsi meeskonnas hooajal 2006–07.

2008. aasta veebruaris liitus ta Tampa Bay Lightningiga. 2011. aasta juulis sõlmis ta lepingu Phoenix Coyotesiga. Hooajal 2011–12 jõudis ta Coyotesiga väljalangemismängudes Läänekonverentsi finaali, kus kaotati hilisemale Stanley karika võitjale Los Angeles Kingsile. Hooajal 2012–13 sai ta kirja viis nullimängu ja jagas sellega liigas esikohta. 19. oktoobril 2013 lõi Smith mängus Detroit Red Wingsi vastu mängu viimasel sekundil värava. 2017. aastal valiti ta NHL-i tähtede mängule.

Aastatel 2017–2019 mängis ta kaks hooaega Calgary Flamesis. 2018. aastal osales Smith taas NHL-i tähtede mängul, asendades Jonathan Quicki. 2019. aasta juulis sõlmis ta lepingu Oilersiga.

Kanada jäähokikoondisega on Smith tulnud 2014. aastal olümpiavõitjaks ja 2015. aastal maailmameistriks.

2010. aastal abiellus ta mäesuusataja Brigitte Actoniga.

Viited
------

1. ↑  "Goalie Smith scores in Coyotes' victory". NHL.com. 20.10.2013. Vaadatud 20.4.2021

Välislingid
-----------

* Mike Smith NHL.com lehel
* Mike Smith hockeydb.com lehel
Anton Šunin (2018)
**Anton Vladimirovitš Šunin** (vene keeles Антон Владимирович Шунин; sündinud 27. jaanuaril 1987 Moskvas) on Venemaa jalgpallur, kes mängib väravavahina Venemaa kõrgliiga klubis Moskva Dinamo ja Venemaa jalgpallikoondises.

Ta on Moskva Dinamos mänginud kogu oma klubikarjääri jooksul. Dinamo noortesüsteemiga liitus ta 1994. aastal. Klubi põhimeeskonnas mängib ta alates 2007. aastast.

Venemaa jalgpallikoondises debüteeris Šunin 27. augustil 2012 Poola vastu. Ta on kuulunud Venemaa koondisse 2012. ja 2020. aasta Euroopa meistrivõistlustel

| v **·** rVenemaa koondis  –  UEFA Euro 2020 |
| --- |
| 

* 1 Šunin
* 2 Fernandes
* 3 Divejev
* 4 Karavajev
* 5 Semjonov
* 6 Tšerõšev
* 7 Ozdojev
* 8 Barinov
* 9 Sobolev
* 10 Zabolotnõi
* 11 Zobnin
* 12 Djupin
* 13 Kudrjašov
* 14 Džikija
* 15 Mirantšuk
* 16 Safonov
* 17 Golovin
* 18 Juri Žirkov
* 19 Žemaletdinov
* 20 Ionov
* 21 Fomin
* 22 Dzjuba (c)
* 23 Kuzjajev
* 24 Jevgenjev
* 25 Makarov
* 26 Muhhin
* Treener: Tšertšessov

 |  |
Gottfried William Osann
**Gottfried Wilhelm Osann** (26. oktoober 1797 Weimar – 9. september 1866 Würzburg) oli saksa keemik ja füüsik.

Osann oli ametniku poeg. Tema isa oli Weimari valitsusnõukogu liige Friedrich-Heinrich Osann. Tema vennad olid balneoloog Emil Osann (1787–1842) ja filoloog Friedrich Gotthilf Osann (1794–1858). Pärast isa surma abiellus ema Amalie Caroline Frederika (1766–1843) 1815 teist korda ja teine abikaasa Christian Gottlob von Voigt (1743–1819) oli samuti Weimari minister.

Gottfried Osann õppis Berliini, Jena, Erfurdi ja Erlangeni Ülikoolis. Neist viimase ta lõpetas, sai 1819 eradotsendiks ja töötas seal kuni 1821. aastani, seejärel töötas 2 aastat Jena Ülikoolis. Ta oli Tartu Ülikoolis keemia ja farmaatsia professor 1823–28. Sealtpeale töötas ta kuni surmani Würzburgi ülikoolis.

Koostöö Jöns Jacob Berzeliusega viis ta peaaegu ruteeniumi avastamiseni 1828. Nad lahustasid Uuralist pärit plaatinamaaki kuningvees ja sõelusid seda, mis järele jäi. Kui Berzelius ei leidnud midagi, siis Osann arvas, et avastas kolm uut metalli, ning nimetas need pluraaniumiks, ruteeniumiks ja poliiniumiks. Pluraaniumi nimi tuli sõnadest "plaatina" ja "Uural". Ruteeniumi nimi tuli sõnast Ruteenia, mis oli ladina sõna Venemaa kohta. Poliiniumi nimi tuli kreeka sõnast *polia*, mis tähendab hallijuukselist, ja see oli viide sõelutud jäägi värvile. Seda ei tohi segi ajada polooniumiga, mis avastati 70 aastat hiljem. Kuid metallide kogus oli väga väike, Osann ei suutnud neid isoleerida ja lõpuks loobus väidetest, et on metalle avastanud. Venemaa keemik Carl Claus suutis 1844 mõõdetavas koguses ruteeniumi eraldada ja tavaliselt nimetatakse just Clausi ruteeniumi avastajaks.

Suurem osa Osanni ülejäänud töödest kuuluvad küll füüsika alla, aga need käsitlevad galvanoplastikat ja elektrit ning on seetõttu tihedas seoses keemiaga. Keemiat ei puuduta vaid Osanni üksikud optika-alased tööd.

Viited
------

1. 1 2 3  TÜ õppejõud kuni 1918. Üliõpilased kuni 1918

|  |  |
| --- | --- |
|  | Pildid, videod ja helifailid Commonsis: **Gottfried Wilhelm Osann** |
|  |
| --- |
|  **Poks** |
| Riik |  | Poola |
|  |
| 2. ring | 1948 | Keskkaal |
|  |
| Kuld | 1939 | Kerge-keskkaal |
|  ? | 1947 | Keskkaal |
| Veerand-finaal | 1951 | Keskkaal |

**Antoni Kolczyński** (25. august 1917 Zdunowo, Załuski vald, Płoński maakond, Masoovia vojevoodkond – 19. juuni 1964 Varssavi) oli Poola poksija.

Kolczyński oli kokku neljakordne Poola meister – keskkaalus (kuni 73 kg) aastatel 1946–1947 ja II keskkaalus (kuni 75 kg) aastatel 1950–1951. Ta sai Poola meistrivõistlustel kergekeskkaalus (kuni 147 naela ehk 66,7 kg) 1937. aastal 2. koha.

Kolczyński osales ühel Eesti ja Poola maavõistlusel poksis ja võitis oma kohtumise Leopold Neeme vastu 1938. aasta sügisel. Ta osales Euroopa eest ühe korra kergekeskkaalus (kuni 147 naela ehk 66,7 kg) maavõistlusel USA Kuldkinda-turniiri võitjate meeskondadega ja võitis oma kohtumise Chicagos 1938. aastal.

Kolczyński osales keskkaalus (kuni 73 kg) 1948. aasta Londoni olümpiamängude poksivõistlustel, kuid kaotas 2. ringis oma kohtumise ja jäi edasisest medaliheitlusest välja.

Kolczyński võitis kergekeskkaalus (kuni 147 naela ehk 66,7 kg) 6. Euroopa meistrivõistlustel (Dublin, 1939) kuldmedali ja tuli Euroopa meistriks. Ta osales keskkaalus (kuni 73 kg) 7. Euroopa meistrivõistlustel (Dublin, 1947), kuid tema tulemus pole teada ning II keskkaalus (kuni 75 kg) 9. Euroopa meistrivõistlustel (Milano, 1951), kuid kaotas veerandfinaalis hilisemale hõbemedalivõitjale Günther Sladkyle (Lääne-Saksamaa) ja jäi edasisest medaliheitlusest välja.

Viited
------

1. ↑  1938. aasta Euroopa – USA Kuldkinda-võistlus. Tulemused inglise keeles
2. ↑  14. suveolümpiamängude poksivõistlus. London 1948. Tulemused inglise keeles
3. ↑  6. Euroopa meistrivõistlused poksis. Dublin 1939. Tulemused inglise keeles
4. ↑  7. Euroopa meistrivõistlused poksis. Dublin 1947. Tulemused inglise keeles
5. ↑  9. Euroopa meistrivõistlused poksis. Milano 1951. Tulemused inglise keeles

Välislingid
-----------

* Antoni Kolczyński saidil Olympedia Muuda Vikiandmetes
**Goswin von Herike** (ka **Herreke**; surnud 10. septembril 1359) oli Liivi ordu maameister aastatel 1345–1359.

Herike oli aastast 1341 kuni Jüriöö ülestõusuni olnud Viljandi komtuur. Jüriöö ülestõusu ajal määrati ta Taani kuninga asehalduri asetäitjaks ülestõusust nõrgestatud Tallinnas. Liivi ordu maameistiks saades viis ta 1346. aastal edukalt lõpule eelmise meistri Burchard von Dreilebeni algatatud protsessi Taanilt Eestimaa hertsogkonna Liivi ordule ostmiseks, makstes Valdemar IVle Harju- ja Virumaa eest 19 000 hõbemarka (ehk 4 tonni hõbedat) ja Brandenburgi markkrahv Ludwigile 6000 hõbemarka. 1348. aastal sooritas orduvägi Goswin von Herike juhtimisel sõjakäigu leedulaste vastu Žemaitijasse ja samal aastal uuesti Saulemaale, mille ühes linnustega täielikult laastas.

Juba Viljandi komtuurina edendas ta igati ehitustegevust, sealjuures aitas Tartu piiskopil ehitada Vastseliina linnust kaitsmaks Tartust Riiga ja Pihkvasse kulgevaid kaubateid. 1345. aasta lõpus ordumeistriks saanuna jätkas ta seda suunda. 1349. aastal rajati Vasknarva linnus ja tema ajal tugevdati oluliselt teisi ordualade idapiiril asunud linnuseid, sealhulgas Narva linnust.

1359. aastal loobus Herike ordumeistri ametist ja suri samal aastal.

Viited
------

1. ↑  Vahtre, Sulev. 1960. Liivimaa noorem riimkroonika (1315-1348). Tallinn: Eesti Riiklik Kirjastus. lk. 87, 91, 125.
2. ↑  Vahtre 1960: 95-97.
3. ↑  Vahtre 1960: 111.

Kirjandus
---------

* *Ritterbrüder im livländischen Zweig des Deutschen Ordens*. Köln: Böhlau, 1993. Nr 401 (lk 320).
* Bergmann, Gustav (1776). *Geschichte von Livland, nach bossuetischer Art entworfen*. Leipzig: Im Schwickertschen Verlage. Lk-d lk. 22.

Välislingid
-----------

* Russow, Balthasar: Nye Lyfflendische Chronice, Rostock 1578

|  |  |  |
| --- | --- | --- |
| Eelnev**Reiner Mom** | **Viljandi komtuur**1341–1343 | Järgnev**Johann von Wieden** |
| Eelnev**Taani valdus** | **Rakvere foogt (kohusetäitja)**1343 | Järgnev**Hermann von Frielinghausen** |
| Eelnev**Taani valdus** | **Tallinna linnuse peamees  (kohusetäitja)**1343–1345 ja  1347–1348 | Järgnev**Burchard von Dreileben** |
| Eelnev**Burchard von Dreileben** | **Liivi ordumeister**1345–1359 | Järgnev**Arnold von Vietinghof**

 |
**Termodünaamiline süsteem** on reaalse või kujuteldava piirpinnaga piiritletud füüsikaline keha või kehade süsteem, mis on termodünaamilise käsitluse aineks.

Selliseks süsteemiks võib olla näiteks kolbmootoris töötav gaas, organism või planeet. 

Termodünaamilisi süsteeme liigitatakse vastavalt sellele, millises vastastikmõjus nad on oma ümbrusega (isoleeritud, soojuslikus kontaktis, adiabaatilises kontaktis jne):

* isoleeritud süsteem ei vaheta ümbrusega ei energiat ega ainet
* suletud süsteem vahetab ümbrusega energiat, kuid mitte ainet
* avatud süsteem vahetab ümbrusega nii energiat kui ainet

Piisavalt kauaks omapead jäetud *isoleeritud* termodünaamilises süsteemis lakkavad kõik makroskoopilised protsessid ja süsteem saavutab termodünaamilise tasakaalu seisundi, kus süsteemi termodünaamiline olek on iseloomustatav teatava hulga olekumuutujatega (näiteks rõhk, temperatuur). Klassikaline termodünaamika tegelebki selliste tasakaaluliste süsteemide ning nendega toimuvate staatiliste protsesside (mis on vaadeldavad kui tasakaaluliste olekute jada) uurimisega.

*Suletud* termodünaamilise süsteemi näiteks võib olla biosfäär, sest selle ainevahetus oma ümbrusega on suhteliselt väga väike ning selle eksisteerimise jaoks mitteoluline. Samamoodi võib suletud süsteemidena käsitleda ökosüsteeme, mille ainevahetuse bilanss ümbrusega on nullilähedane.

*Avatud* termodünaamiliste süsteemide tüüpiliseks näiteks on organismid.

Vaata ka
--------

* Füüsikaline süsteem
Abašidzede vapp
**Abašidze** (gruusia keeles აბაშიძე) on Gruusia Imerethi vürstisuguvõsa. Eriti kuulsaks sai see 17. ja 18. sajandil.

Legendi järgi pärinevad Abašidzed Abessiinia ohvitserist nimega Abaš, kes 8. sajandil saabus Gruusiasse koos Marwan ibn Muhammadi araablaste armeega. Abaš jäi Gruusiasse ja tõsteti aadliseisusse pärast seda, kui ta Gruusia kroonprintsi hundi käest päästis. Kuna esimesed ülestähendused Abašidzedest pärinevad 15. sajandi teisest poolest, on alust arvata, et see legend on igasuguse tõepõhjata.

1540. aastateks olid Abašidzed omandanud suure feoodi Imerethi idaosas. Seda feoodi kutsuti Saabašidzeoks 'Abašidzele kuuluvaks maaks'.

Saabašidzo vürste hakatakse lugema Saabašidzo ja Sapalavando vürstist Paata Abašidzest (17. sajand – 1658).

Abašidzed jõudsid oma võimsuse tippu 18. sajandi vahetusel, kui neile kuulus 78 küla, losse, kindlusi, kirikuid ja kloostreid, samuti 1500 pärisorjade majapidamist. Vürst Giorgi-Malakia Abašidze oli mitte üksnes Imerethi kuninga mõjukaim vasall, vaid laskis 1702 kuninga kukutada ja valitses 1707. aastani ise Imerethi kuningana Giorgi VI nime all.

18. sajandil omandasid Abašidzed valdusi ka Ida-Gruusias: kuningas Irakli andis selle 1774 oma äiale vürst Zaal Abašidzele ja tema meessoost järeltulijatele. Üks Abašidzede haru läks 18. sajandil üle Ottomani impeeriumi poolele ja asus Bathumisse, kus nende järglased omandasid sandžak-bei (sõjaväe kõrge ohvitseri ja piirkonna kuberneri) tiitli.

Kui Venemaa liidendas 1810 Imerethi, siis kaotasid Abašidzed Saabašidzeo ja neid hakati käsitlema samadel alustel kui teisi Venemaa aadlisuguvõsasid. 20. septembril 1825 tunnistas Venemaa Abašidzede vürstistaatust ning nad kanti Tiflisi kubermangu aadlimatrikli V ossa.

Välislingid
-----------

* Abašidzede genealoogia
**Termohaliinne tsirkulatsioon** ehk **ookeanide suur konveier** on ookeanivee ringlus, mida põhjustavad soojuse ja magevee voogudest tingitud tiheduse gradiendid merepinnal.

Tuule toimel liikuvad pinnahoovused (sealhulgas Golfi hoovus) suunduvad Atlandi ookeani ekvaatoripiirkonnast pooluste poole. Nad jahenevad ning kõrgetel laiuskraadidel vajuvad, moodustades Põhja-Atlandi süvavee. See tihe vesi voolab edasi ookeanibasseinidesse. Suurem osa sellest tõuseb süvaveekerkena Lõuna-Jäämeres, kõige vanemad veed (umbes 1600 aasta pärast) Vaikse ookeani põhjaosas. 

Seetõttu toimub ookeanibasseinide vahel ulatuslik segunemine, mis vähendab nendevahelisi erinevusi ning muudab ookeanid globaalseks süsteemiks. Veemassid transpordivad nii energiat (soojusena) kui ka ainet (tahkiseid ja lahustunud ained) ümber maailma. 

Termohaliinse tsirkulatsiooni seisundil on Maa kliimale suur mõju.

Kirjandus
---------

* Ivar Murdmaa. Barentsi meri enne ja pärast suurt veeuputust. – *Horisont*, 1998, nr 2, märts
* Stefan Rahmstorf. Current climate (pdf). – *Nature*, 13. jaanuar 2003, kd 421, lk 699.
* Siim Veski. Soojenev kliima võib põhjustada kliimajahenemist. – *Eesti Loodus*, jaanuar 2005.
* F. Primeau. Characterizing transport between the surface mixed layer and the ocean interior with a forward and adjoint global ocean transport model. – *Journal of Physical Oceanography*, 2005, kd 35, lk 545–564. doi:10.1175/JPO2699.1.
* Stefan Rahmstorf. Thermohaline Ocean Circulation (pdf). – S. A. Elias (toim). *Encyclopedia of Quaternary Sciences*, Elsevier: Amsterdam 2006.
**Gottfried William August Grohmann** (15. juuli/27. juuli 1862 Tver – 10. august/23. august 1917 Tallinn) oli Eesti vaimulik.

Grohmann õppis Gahlnbäcki koolis ja Tallinna Aleksandri gümnaasiumis. Tartu Ülikooli usuteaduskonnas õppis ta aastatel 1883–1890. Prooviaastal oli ta Kuusalu Laurentsiuse koguduses Woldemar Friedrich Kentmanni juures. Ordineeriti 18. juulil/30. juulil 1891 Tallinnas õpetajaks.

Oli aastatel 1891–1893 Tallinna Jaani koguduse adjunktõpetaja. Aastatel 1893–1896 oli ta Risti koguduse õpetaja ja aastatel 1896–1917 oli ta Tallinna Jaani koguduse õpetaja.

Isiklikku
---------

Tema isa Karl Woldemar Emil Grohmann oli luterlikuks vaimulikuks Tveris ja pärast seda Tallinna Jaani koguduse õpetaja. Tema vanaisa Woldemar Eugen Grohmann ja vanavanaisa Justus Heinrich Grohmann olid Türi Püha Martini koguduse õpetajad. Tema naisevend Eduard August Maass oli Tallinna Jaani koguduse adjunktõpetaja, Noarootsi Püha Katariina koguduse ja Peterburi Anna koguduse õpetaja.

Viited
------

1. ↑  Die Pastoren des Konsistorialbezirk Estland 1885-1919. Böhlau Verlag Köln Wien
**Termoregulaator ehk temperatuuriregulaator** (ingl *thermostat*) on seadis, mis koos andurite ja täituritega on ette nähtud masina, aparaadi, tehnoloogilise protsessi või mingi piiratud keskkonna (ruumi) temperatuuri nõutavais piires hoidmiseks või soovitud seaduspärasusega muutmiseks, nt vastavalt programmile. Enamasti toimub reguleerimine automaatselt, (vt Automaatreguleerimine).

Termoregulaatorid võivad olla pidevatoimelised või positsioonregulaatorid. Pidevatolisimeed termoregulaatorid muudavad väljundit sujuvalt, proportsionaalselt sisendtemperatuuriga (proportsionaalreguleerimine), st, mida kõrgem on temperatuur, seda suurem on väljundi väärtus või kasutatakse keerukamaid reguleerimisalgoritme prportsionaal-integraal (PI) ja prportsionaal-integraal-diferentsiaal (PID) reguleerimist. Lihtsaim lahendus (positsioonreguleerimine), mida tihti kasutatakse on väljundi lülitamine sisse ja välja. Sellist reguleerimist nimetatakse **kahepositsiooniliseks reguleerimiseks (ON-OF)**. Kahepositsioonilist temperatuuriregulaatorit nimetatakse ka **temperatuurireleeks**. Termorelee all mõeldakse siiski tihti spetsiifilist seadmete kaitsereleed, mitte termoregulaatorit.

Vaata ka
--------

* Termorelee
* Termostaatventiil
* Termoreguleerventiil
Ka kodune külmik on termostaat; siin on külmik avatud uksega, ülaosas on näha jahutuskamber
**Termostaat ehk ultratermostaat** on soojuslikult isoleeritud anum (ruum) püsiva temperatuuri hoidmiseks. Püsiva temperatuuri tagab termoregulaator (temperatuuriregulaator) või teataval kindlal temperatuuril toimiv faasisiire (jää sulamine, vee keemine vms)

Termoregulaatori abil reguleeritakse termostaadi temperatuuri etteantud kõikumise piires kindlate näitude juures. Etteantud temperatuuri hoiab termoregulaator sel teel, et vastavalt vajadusele lülitab sisse kütte- või jahutusseadme või vastavalt vajadusele reguleerib soojuskandja (enamasti sooja või külma vee) läbivoolu.

Olenevalt otstarbest konstrueeritakse väga erineva ehitusega termoregulaatoreid, milles kasutatakse mitmesuguseid temperatuuri muutusele reageerivaid sensoreid. Vajadusel kasutatakse programmeeritavaid ajas erinevaid temperatuurirežiime hoidvaid seadmeid.

**Termostaat** tähendab ka temperatuuri stabiliseerivat **termoregulaatorit ehk temperatuuriregulaatorit** (ingl *thermostat*). 

|  |  |
| --- | --- |
|  | Tsitaadid Vikitsitaatides: **Termostaat** |

Viited
------

1. ↑  Termostaat. Tehnikaleksikon. Tallinn: Kirjastus Valgus 1981 lk 513
**Rein Otsepp** (28. august 1935 Tallinn – 13. oktoober 2020) oli eesti majandusteadlane.

Elulugu
-------

Rein Otsepp oli raudteetöölise poeg.

Ta lõpetas 1954. aastal Tallinna 22. Keskkooli ja 1959. aastal Tartu Riikliku Ülikooli õigusteaduskonna, oli aastatel 1964–1967 TRÜ aspirant, majanduskandidaat (1968, TRÜ), väitekiri "Materiaalse vastutuse suhted ja toodangu kvaliteet". 

Aastatel 1959–1962 oli ta Tallinna TSN TK büroojuhataja, aseesimees ja esimehe abi, 1962–1992 TPI/TTÜ poliitilise ökonoomia (majandusteooria) kateedri õppejõud, 1973. aastast dotsent, 1981–1992 kateedri juhataja, 1992–1999 Eesti Krediidipanga osakonnajuhataja, 1999–2001 panga nõukogu esimees, aastast 2001 nõukogu liige; võttis osa panga loomis-, kujunemis- ja juhtimisprotsessist, ühtlasi oli 1999–2003 eraülikooli Veritas professor, 2003–2005 Audentese Ülikooli õppeülesande täitja.

Teadustöö
---------

Uurinud tootjate majandusliku ja materiaalse vastutuse aspekte ja toodangu kvaliteedi probleeme. Pidanud loenguid ja ettekandeid Budapesti, Varssavi, Rostocki ja Praha kõrgkoolides. Ligi 70 teadustrükist.

Teoseid
-------

* Rahvusvahelise tööjaotuse probleeme (kaasautorid T. Made, I. Soidra). Tallinn, 1981
* Die Probleme der Wirtschaftliche Verantwörtlichkeiten. Rostock (Saksamaa), 1984
* Felelösség az érdekeltségi rendszerben. Budapest, 1988
* Stimuláció és szociális igazságosság. Budapest, 1988

Viited
------

1. 1 2 3 4  Eesti teaduse biograafiline leksikon, 3. köide

Kirjandus
---------

* Tallinna Polütehniline Instituut 1936–1986. Tallinn, 1986, 363–367, 497
* Eesti majanduse biograafiline leksikon. Tallinn, 2000, 344
* *Eesti teaduse biograafiline leksikon.* 3. köide: *N–Sap* TTEÜ, avaldatud elektrooniliselt 2013

 *Käesolevas artiklis on kasutatud "Eesti teaduse biograafilise leksikoni" materjale.*
Reaktsiooni energeetiline diagramm kineetilise ja termodünaamilise kontrolli korral
**Termodünaamiline *vs*. kineetiline kontroll** on kaks konkureerivat keemilise reaktsiooni teed, mis viivad erinevate produktide moodustumisele: esmane kiiremini moodustunud produkt on võimeline üle minema stabiilsemaks produktiks (isomeeriks).

**Kineetiline kontroll** keemilises reaktsioonis annab produkti, mille moodustumine on energeetiliselt soodsam, s.t. aktiveerimisenergia on kõige madalam. **Termodünaamiline kontroll** annab produkti, mis on termodünaamiliselt kõige stabiilsem.

Teatud reaktsioonide korral saavad need mõlemad reaktsiooniteed omavahel konkureerivateks ja moodustub produktide segu. Nimetatakse seda olukorda termodünaamiline *vs*. kineetiline kontroll. Sellisel juhul produkt A moodustub kiiremini (see on kineetiliselt kontrollitud produkt) kui produkt B, kuid see on stabiilsem (see on termodünaamiliselt kontrollitud produkt). Reaktsiooni tingimused (temperatuur, rõhk, solvent, kestus) mõjutavad seda, kumb reaktsioonitee on ülekaalus ja milline on erinevate produktide suhteline sisaldus. Praktikas, kui kineetilist produkti A soojendada sedavõrd, et ülekaalu saab termodünaamiline kontroll, siis hakkab segus kogunema produkt B. Kuid jahutamisel B ei lähe üle A-ks.

Termodünaamiline *vs*. kineetiline kontrolli näiteid: 

Butadieeni hüdrobroomimineButadieeni hüdrobroomimine
* butadieeni hüdrobroomimine annab sekundaarse ja primaarse (stabiilsem isomeer) allüülse bromiidi
* isopreeni hüdrokloorimine annab tertsiaarse ja primaarse (stabiilsem isomeer) allüülse kloriidi
* tsüklopentadieeni ja furaani Diels-Alderi reaktsioon annab isomeersed *endo* ja *exo* (stabiilsem isomeer) produktid
* enolaatide keemias on kineetiline produkt enool ja termodünaamiline produkt on ketoon (stabiilsem tautomeer)

Vaata ka
--------

* Keemiline kineetika
**Rein Pajur** (kuni 22. jaanuar 1940 **Bahgmann**; sündinud 6. mail 1939 Tallinnas) on eesti poksija, poksitreener, poksikohtunik ja poksiajaloolane. 

Pajur poksis 1953–1968 Tallinna Tööjõureservides, tema treener oli Martin Linnamägi. Ta võitis 153 kohtumisest 118. 

Pajur oli kärbeskaalu (kuni 51 kg) viiekordne Eesti NSV meister (1958–1961 ja 1965). Ta võistles Eesti NSV koondises 44 korda (1958–1968). Ta sai Tööjõureservide üleliidulistel meistrivõistlustel I koha (1963 ja 1965), II koha (1962 ja 1964) ning III koha (1959). Ta võitis 15 rahvusvahelisest kohtumisest (Soome, Poola ja Rootsi poksijate vastu) 12.

Poksikohtunikuna
----------------

Ta sai 1976. aastal üleliidulise kategooria. Ta osales 1980. aastal Moskva olümpiamängudel ajamõõtekohtunikuna.

Teosed
------

* "Eesti poksi raamat 1". Poring. Tallinn 1997
* "Poksimeistrid maailmas ja Eestis 1719-2000". Revelex. Tallinn 2005
* "Poksi lugu". Tallinn 2009
* "Eesti spordi aastaraamat 1918–1940" (üks autoreid). Tallinn 2015
* "Poksi lugu". Tallinn 2018

Tunnustus
---------

* 1965 NSV Liidu meistersportlane
* 1996 EABA aupoksikohtunik
* 2019 Eestimaa Spordihing

Kirjandus
---------

* Toivo Tukk. "Eesti poksi mitu palet". Sporditäht 9/ 2001
* Hardo Pajula. "Minu poksi ajalugu". KesKus 12/ 2011

Välislingid
-----------

* Biograafia ESBL-is
**Saab 38** (tuntud ka kui **B3LA** või **A 38/Sk 38**) oli ühe turboreaktiivmootoriga treening- ja ründelennuki projekt 1970. aastate teisel poolel. 

Saab 38 pidi Rootsi õhujõududes asendama vanema treeninglennuki Saab 105. Lennuk pidi valmima Rootsi *Saab*i ja Itaalia lennukitootja *Alenia Aermacchi* koostöös. Tegelikult ta joonestuslauast kaugemale ei jõudnudki – projekt lõpetati Riksdagi otsusega 1979. aastal, et suunata kõik ressursid hävituslennuki Saab 39 Gripen arendamisele. Mitmeid Saab 38 jaoks välja töötatud ideid kasutati hiljem *Alenia Aermacch*i ründelennuki AMX International AMX loomisel, mis on kasutusel Itaalia ja Brasiilia õhujõududes.

Võrreldavad lennukid
--------------------

* BAE Hawk
* Aermacchi MB-339
* CASA C-101

Viited
------

Välislingid
-----------

|  |  |
| --- | --- |
|  | Pildid, videod ja helifailid Commonsis: **Saab 38** |

* Cancelled SAAB aircraft projects

| * v
* r
Saabi lennukid |
| --- |
| Militaarlennukid | 

17 **·** 
18 **·** 
21 **·** 
21R **·** 
29 **·** 
32 **·** 
35 **·** 
36 **·** 
37 **·** 
38 **·** 
39 **·** 
105 **·** 
210 **·** 
S100
 |
| Tsiviillennukid | 

90 **·** 
91 **·** 
340 **·** 
2000 **·** 
MFI-15
 |
| Nimed | 

Argus **·** 
Draken **·** 
Gripen **·** 
Lansen **·** 
Safir **·** 
Safari **·** 
Scandia **·** 
Tunnan **·** 
Viggen
 |
**Sergi** (vene keeles Сергий; kodanikunimega **Oleg Telihh**, Олег Андреевич Телих; sündinud 24. novembril 1966 Donetskis) on õigeusu kiriku vaimulik; ta on Moskva Patriarhaadi Eesti Õigeusu Kiriku Tallinna piiskopkonna vikaarpiiskop, tiitliga *Maardu piiskop*.

Ta sündis aastal 1966 Donetskis. Ta lõpetas aastal 1983 Makijivkas keskkooli. Aastatel 1983–1988 õppis ta Leningradi Kõrgemas Inseneri-Ehituslikus Sõjakoolis.

Aastatel 1988–1990 teenis ta sõjaväelasena Ostrovis, aastast 1990 Paldiskis. Aastal 1994 asus ta elama Tallinna.

Aastal 1991 ristiti ta Aleksander Nevski katedraalis. Aastatel 2009–2015 õppis ta kaugõppe teel Moskva Vaimulikus Akadeemias, aastal 2016 kaitses ta diplomitöö kirikuajaloo kateedri juures. 8. märtsil 2009 pühitses metropoliit Kornelius ta diakoniks, 19. detsembril 2010 preestriks. Ta asus teenima Tallinna Nikolai kirikus. 5. oktoobril 2011 pühitses Petseri kloostri ülem arhimandriit Tihhoni ta mungaks. Munganime Sergi võttis ta Rakvere märterpreestri Sergi auks; ta asus teenima Aleksander Nevski katedraalis.

Pühima Sinodi otsusega 27. detsembrist 2016 valiti ta Moskva Patriarhaadi Eesti Õigeusu Kiriku Tallinna piiskopkonna vikaarpiiskopiks, tiitliga *Maardu piiskop*. 5. veebruaril 2017 (tölneri ja variseri pühapäeval) pühitses Vene Õigeusu Kiriku Moskva ja kogu Venemaa patriarh Kirill ta Moskvas Kristus Päästja katedraalis piiskopiks.

Välislingid
-----------

* PATRIARH KIRILLUS JUHATAS KRISTUS PÄÄSTJA KIRIKUS ARHIMANDRIIT SERGIUSE (TELIH`I) PÜHITSEMIST MAARDU PIISKOPIKS
* Maardu piiskop Sergi (Moskva Patriarhaadi Eesti Õigeusu Kiriku kodulehel, vene keeles)
|  |  |
| --- | --- |
|  |  *See artikkel räägib jalgpallistaadionist; samanimeliste asjade kohta vaata lehekülge Old Trafford (täpsustus)* |

---

**Old Trafford** on jalgpalli- ja ragbistaadion Inglismaal Suur-Manchesteri linnkrahvkonnas Traffordi vallas Stretfordi linnas. 

See on Manchester Unitedi kodustaadion. Old Trafford mahutab 75 643 pealtvaatajat ning on sellega Inglismaa suuruselt teine, Suurbritannia suuruselt kolmas ja Euroopa suuruselt üheteistkümnes staadion. 

Seal on peetud 1966. aasta jalgpalli maailmameistrivõistluste ja 1996. aasta Euroopa meistrivõistluste mänge ning 2003. aasta Euroopa Meistrite liiga finaal. 1998. aastal toimus Old Traffordil Suurbritannia ragbi liiga finaal. 

Old Trafford maksis 90 000 naelsterlingit. Staadioni projekteeris arhitekt Archibald Leitch.

Staadion avati 19. veebruaril 1910 Manchester Unitedi ja Liverpooli kohtumisega; mängu võitis Liverpool tulemusega 4:3. 

Staadionil on lisaks spordiüritustele toimunud muidki üritusi. Nii on seal andnud kontserte Bon Jovi, Genesis, Bruce Springsteen, Status Quo, Rod Stewart ja Simply Red. Seal on peetud pulmi, jõulupidusid ja ärikonverentse.

|  |  |
| --- | --- |
|  | Pildid, videod ja helifailid Commonsis: **Old Trafford** |
Ernst Höfner (1986)
**Ernst Höfner** (1. oktoober 1929 Liebenstein – 24. november 2009 Berliin) oli Saksa DV riigitegelane.

Ernst Höfner oli pärit töölisperekonnast. Põhikooli lõpetamise järel õppis ta esmalt klaasipuhumist, seejärel kaubandust. 

Saksamaa Sotsialistlikku Ühtsusparteisse astus ta 1948. aastal.

Alates 1948. aastast töötas ta raamatupidajana. Aastatel 1949–1950 töötas ta Saksa DV Rahandusministeeriumi pearaamatupidaja ja peareferendina. Aastatel 1952–1955 õppis ta Rahanduse Kõrgkoolis. 1955–1970 oli ta Rahandusministeeriumi osakonnajuhataja. 1962–1965 õppis ta Moskvas NLKP Keskkomitee juures asuvas Ühiskonnateaduste Akadeemias. 

Aastatel 1970–1976 oli ta rahandusministri asetäitja, 1976–1979 Saksamaa Sotsialistliku Ühtsuspartei pangandus- ja rahandusosakonna juhataja ning 1979–1981 oli ta Saksa DV Plaanikomitee esimene sekretär.

26. juunist 1981 kuni 18. novembrini 1989 oli Ernst Höfner Saksa DV rahandusminister.

Viited
------

1. ↑  German Democratic Republic. Ministries, political parties, etc. rulers.org
Tijmen van der Helm (2021)
**Tijmen van der Helm** (sündinud 26. jaanuaril 2004 Delftis) on Hollandi võidusõitja, kes praegu võistleb 2022. aasta FIA Kestvussõidu Maailmameistrivõistlustel ARC Bratislavaga ja 2022. aasta Euroopa Le Mansi Sarjas TDS Racinguga.

Lapsepõlv
---------

Van der Helm sündis 26. jaanuaril 2004 Delftis ja kasvas üles lähedalasuvas Den Hoornis, Lõuna-Hollandis. Tema karjääri mõjutas tema isa Gerald, kes sõitis Hollandi Volkswagen Endurance Cupil.

Karjäär
-------

2021. aastal, kui Tijmen van der Helm osales Hollandi meeskonna MP Motorsport Vormel 3 Meistrivõistlustel, avanes tal esimest korda oma karjääri jooksul võimalus sõita Šveitsi meeskonnas Sport-prototüübiga, Ligier JS P320-ga. Racing Spirit of Leman Circuit des 24 Heures'il Michelin Le Mans Cupi meistrivõistluste raames. Tema kaaspiloodiks oli Hollandi piloot Mathijs Bakker.

2022. aastal liitus ta oma esimese Sport-prototüübi kogemuse toel Venemaa meeskonnaga G-Drive Racing, et osaleda esimest korda oma karjääri jooksul ühel Ameerika WeatherTech SportsCar Championship lipulaevadest. Daytona 24 tundi. Tal olid meeskonnakaaslased Austraalia piloodi James Alleni, Ameerika piloodi John Falbi ja Itaalia piloodi Luca Ghiottoga.

Välislingid
-----------

* Tijmen van der Helm karjääri kokkuvõte saidil DriverDB.com (inglise keeles)
Maal Ernst Usutunnistajast Hoppeneri majal Celles
**Ernst I** (1497–1546), sageli kutsutud ka **Ernst Usutunnistajaks** (saksa keeles *Ernst der Bekenner*), oli Braunschweig-Lüneburgi hertsog ja Lüneburgi vürst ning valitses aastast 1520 kuni oma surmani. Ta oli protestantismi eestvõitleja reformatsiooni algaastatel.

Ta oli Heinrich I ja Saksimaa kuurvürsti Ernsti tütre Margarete poeg.

Järglased
---------

Ernst oli abielus Mecklenburgi hertsogi Heinrich V tütre Sophiega. Neil olid järgmised lapsed, kes täisikka jõudsid:

* Franz Otto (1530–1559).
* Friedrich (1532–1553).
* Heinrich (1533–1598).
* Margarete (1534–1596).
* Wilhelm Noorem (1535–1592).
* Elisabeth Ursula (1539–1586).
* Magdalene Sophie (1540–1586).
* Sophie (1541–1631).

Välislingid
-----------

* Ernst Welfide dünastia kodulehel
* Allgemeine Deutsche Biographie, vol. 6, p. 260


|  |  |  |
| --- | --- | --- |
| Eelnev**Heinrich Keskmine** | **Braunschweig-Lüneburgi hertsogLüneburgi vürst**1520-1546 | Järgnev**Wilhelm Noorem** |
**Tiiu Trisberg** (15. november 1942 Soodla) on eesti õpetaja ja koolijuht.

Haridus
-------

Aastatel 1950–1957 õppis ta Krasnojarski krais ja lõpetas 7-klassilise kooli. Kodumaale saabudes lõpetas ta Kehra töölisnoorte keskkooli vene osakonna. 1962. aastal asus ta Tartu ülikoolis vene filoloogiat õppima.

1997. aastal lõpetas ta Tallinna Ülikoolis koolijuhtimise eriala.

Töökäik
-------

Aastatel 1960–1962 töötas ta Kehra tehase raamatukogus. Alates 1962. aastast töötas ta Tuhala 8-klassilises Koolis vene keele õpetajana. Aastatel 1978–1990 töötas ta vene keele õpetajana Jõelähtme 8-klassilises Koolis (alates 1984. aastast Kostivere 8-klassiline Kool). 

Aastatel 1990–2002 oli ta Anija algkooli juhataja. Pärast Anija kooli sulgemist on Tiiu Trisberg töötanud Tallinna Õismäe Humanitaargümnaasiumis, Aruküla waldorfkoolis ja Kostivere Põhikoolis.

Ühiskondlik tegevus
-------------------

1990. aastal asus Tiiu Trisberg kohaliku rahva soovil ja Anija Muinsuskaitse Seltsi algatusena taastama kooli Anija mõisas.

Tunnustus
---------

* 1997 – aasta õpetaja[*viide?*]

Isiklikku
---------

Tiiu Trisberg sündis Anija vallas Soodlavabriku talus. 1949. aastal küüditati ta koos perega Siberisse. 1958. aasta suvel pere vabastati ja Anija kolhoosi esimehe loal asuti elama oma koju – Soodlavabriku tallu.

Viited
------

1. ↑  Ants Miidla, *ANIJA KOOL*, veebiversioon (vaadatud 18. septembril 2017)
2. ↑  *Tiiu Trisberg (sündinud 15.11.1942)*, veebiversioon (vaadatud 18. septembril 2017)
**Tiiu Puik** (sündinud 11. aprillil 1941 Padise vallas Harjumaal) on eesti oligofrenopedagoog ja logopeed.

Elulugu
-------

Tiiu Puik on talupidaja tütar.

Lõpetas 1959 Keila Keskkooli, 1965 Tartu Pedagoogika Kooli, 1974 TÜ defektoloogia erialal, 1981 aspirantuuri. Oli 1974–75 Rapla Keskkooli logopeediaklassi õpetaja, 1975–77 TÜ eripedagoogika kateedri õpetaja, 1977–91 vanemõpetaja, aastast 1992 mitmes asutuses logopeed. Õpetanud logopeediat, koolieelse kasvatuse erimetoodikat.

Teadustöö
---------

Uurinud kurtide laste isiksust, koolieelikute ja algklasside õpilaste kõnepuudeid. Koostanud aastail 1997–2005 üle 20 õppevahendi I–III klassi õpilastele (emakeele ja õigekirja töövihikud, õigekirja õpikud). Umbes 30 teadustrükist, aimeartikleid.

Teoseid
-------

* Logopeedia. Tartu, 1985
* Koolieelse kasvatuse erimetoodikate programm ja metoodiline juhend. Tartu 1988
* Logopeedia õppemetoodiline juhend. Tartu 1989

Viited
------

1. 1 2 3 4  Eesti teaduse biograafiline leksikon, 3. köide

Kirjandus
---------

* Tartu Riikliku Ülikooli õppe-teaduskoosseisu biobibliograafia nimestik 1944–1980. Tartu 1987, 43; II, 135.

Välislingid
-----------

* *Eesti teaduse biograafiline leksikon.* 3. köide: *N–Sap* TTEÜ, avaldatud elektrooniliselt 2013

 *Käesolevas artiklis on kasutatud "Eesti teaduse biograafilise leksikoni" materjale.*
*Mitte segi ajada Ernst Jaaksoni mälestusfondiga*

---

**Ernst Jaaksoni Sihtasutus** on 16. oktoobril 1998 president Lennart Meri ettepanekul Ernst Jaaksoni mälestuse jäädvustamiseks Hiiu maakonnas asutatud sihtasutus. Sihtasutuse patroon oli Lennart Meri.

Idee luua sihtasutus tekkis septembris, kui Lennart Meri ja USA ajakirjanik Paul Goble eraviisiliselt Hiiumaad külastasid. Nähes Sõru sadamas vanimat säilinud Eestis ehitatud mootorpurjekat "Alar", mis pika maailmas ringi seilamise järel Taanist Emmastesse tagasi oli toodud, soovitasid külalised anda purjekale Ernst Jaaksoni nimi. Et 1930. aastate lõpul Emmastes Õngu rannas ehitatud purjekat taastada, otsustas volikogu luua sihtasutuse.

Sihtasutuse tegevjuht on Kalev Kotkas.

Sihtasutus on alates 2000. aastast välja andnud **rahvusvaheliste suhete õpiraha** ning **kohuse- ja vastutustundliku riigiametniku auhinda**.

2000. aasta kevadel pälvis õpiraha Tartu Ülikooli teise aasta politoloogiatudeng Katrin Uba, 2000. aasta sügisel pälvis õpiraha Tartu Ülikooli politoloogiatudeng Kaari Kivikas ja TÜ Euroopa Kolledži magistrant Sirli Sipp. 2002. aasta sügisel anti õpiraha Harvardi ülikooli teise aasta tudengile Indrek Vainule, 2004. aasta veebruaris pälvis õpiraha Oxfordi Ülikooli teise aasta politoloogia- ja filosoofiatudeng Paavo Piik. Nii 2002. kui ka 2004. aastal toetas stipendiumi omalt poolt ka Lennart Meri Euroopa Sihtasutus. 2008. aastal pälvis õpiraha esimene hiidlane, Leedsi Ülikoolis rahvusvahelisi suhteid õppinud Karin Maasel.

Viited
------

1. 1 2 3  Vabariigi Presidendi juures kogunes Ernst Jaaksoni sihtasutuse nõukogu. Presidendi Kantselei pressiteenistus, 28. märts 1999.
2. 1 2  Ammas, Anneli. Emmaste vald lõi Ernst Jaaksoni mälestuseks sihtasutuse. Eesti Päevaleht, 18. oktoober 1998.
3. ↑  Vabariigi President andis üle Ernst Jaaksoni õpiraha ja auhinna. Presidendi kantselei pressiteenistus, 15. märts 2000.
4. ↑  Vabariigi President andis üle Ernst Jaaksoni õpiraha ja riigiametniku auhinna. Presidendi kantselei pressiteenistus, 13. september 2000.
5. ↑  Piirimäe, Kaarel. Lennart Meri Büroo. Paavo Piik sai Ernst Jaaksoni õpiraha. Vaba Eesti Sõna, 4. veebruar 2004.
6. ↑  Keian, Allan. Lennart Meri andis üle Ernst Jaaksoni ja Euroopa fondi õpiraha. Postimees, 11. september 2002.
Köpenicki loss
**Treptow-Köpenick** `[tʁɛptoː køːpɛnɪk]` on Berliini idapoolseim linnarajoon. See loodi 1. jaanuaril 2001 endiste linnaosade Treptow' ja Köpenicki liitmise teel.

Treptow-Köpenicki pindala on 168 km² ja seal elab 30. novembri 2010 seisuga 242 574 inimest, umbes sama palju kui Kielis või Magdeburgis.

Treptow-Köpenick hõlmab 18,9% linna pindalast ja on sellega suurim linnarajoon. Kolmveerandi pindalast katavad metsad, pargid ja veekogud. Suurim järv on Müggelsee.

Läbi linnaosa viib Berliini pikim tänav Adlergestell (pikkus 11,9 km).

Poliitika
---------

Esimesed kohaliku omavalitsuse valimised toimusid Treptow-Köpenickis 2001. Kõige rohkem hääli said Vasakpartei (21 kohta), Saksamaa Sotsiaaldemokraatlik Partei (18 kohta), Kristlik-Demokraatlik Liit (8 kohta), rohelised, Vaba Demokraatlik Partei ja Statt (igaüks 2 kohta). 2 kandidaati olid sõltumatud.

Viimased kohaliku omavalitsuse valimised toimusid Treptow-Köpenickis 17. septembril 2006. Kõige rohkem hääli said Saksamaa Sotsiaaldemokraatlik Partei (33,6%, 19 kohta), Vasakpartei (28,0%, 16 kohta), Kristlik-Demokraatlik Liit (12,7%, 7 kohta), rohelised (7,1%, 4 kohta), Saksamaa Rahvusdemokraatlik Partei (5,3%, 3 kohta), Vaba Demokraatlik Partei (4,8%, 2 kohta), Hallid Pantrid (4,2%, 2 kohta) ning Töö ja Sotsiaalse Õigluse Partei (3,6%, 2 kohta). Linnaosavanemaks sai sotsiaaldemokraat Gabriele Schöttler. Pärast valimisi ühines Töö ja Sotsiaalse Õigluse Partei Vasakparteiga, aga Hallid Pantrid lõpetasid tegevuse.

Treptow-Köpenicki asumid
------------------------

* Adlershof
* Altglienicke
* Alt-Treptow
* Baumschulenweg
* Bohnsdorf
* Friedrichshagen
* Grünau
* Johannisthal
* Köpenick
* Müggelheim
* Niederschöneweide
* Oberschöneweide
* Plänterwald
* Rahnsdorf
* Schmöckwitz

Välislingid
-----------

|  |  |
| --- | --- |
|  | Pildid, videod ja helifailid Commonsis: **Treptow-Köpenick** |

* 

Berliini linnarajoonid

Mitte **·**  Friedrichshain-Kreuzberg **·**  Charlottenburg-Wilmersdorf **·**  Lichtenberg **·**  Marzahn-Hellersdorf **·**  Neukölln **·**  Pankow **·**  Reinickendorf **·**  Spandau **·**  Steglitz-Zehlendorf **·**  Tempelhof-Schöneberg **·**  Treptow-Köpenick